text: Traditionerne holdes i hævd i Sønderho
  19 juli 2015 kl. 15.47
  Der var folkedragter og festhumør på Fanø i dag, da øen afholdt den årlige Sønderhodag. Arrangementet har været holdt hvert år siden 1928, og det er stadig populært.
  
  Hvert år den tredje søndag i juli er der Sønderhodag. Og også i år tog byen på sydspidsen af Fanø imod gæster til festgudstjeneste, brudeoptog og Sønderhobal.
  Og det er et populært arrangement. Ved årets Sønderhodag var 80-90 mennesker trukket i folkedragten, og gik med i optog gennem byen. Derudover har arrangørerne bag fortalt til TV SYD, at der er ti års venteliste til at få æren af at gå som et af de tre brudepar i spidsen af optoget
  Arrangementerne afvikles efter samme program som i 1928:
  Kl. 10: Festgudstjeneste i Sønderho KirkeKl. 14 er der brudeoptog fra Børsen til Møllebanken. Alle i dragt er velkomne til at deltage i optoget.Kl. 14.30: Velkomst.Festtale v/ kulturminister Marianne JelvedProlog v/ Christiane RohdePræsentation af de gamle brudeskikke og brudedansePræsentation af SønderhodragterEfterfølgende spiller lokale spillemænd op til dans forskellige steder nede i Sønderho. Om aftenen fra kl. 21 er der Sønderhobal i Forsamlingshuset.
  
  